**Listi iz Visoške kronike, 3. ura**

To uro se boste z besedilom ukvarjali ob vprašanjih iz **berila, str. 198 (Raziskujmo besedilo)**.

Odgovarjaj v povedih. Odgovore napiši na list iz literarne mape/v zvezek (Spodnja vprašanja so prepisana iz berila, dodano je edino **deveto vprašanje**.)

|  |
| --- |
| 1. **Čemu je množica hribovcev in dolincev drla na trato ob sotočje obeh Sor? Kaj se je tam dogajalo z Agato?**
2. **Kdo je sestavljal SODNI ZBOR?** **Ali na podlagi govorjenja in vedenja sodnikov lahko kaj poveš o njihovih značajih? Kakšen odnos so izkazovali do obtoženke in prič ter kakšnega do oblasti? Svoje trditve utemelji z navedki odlomkov iz besedila.**
3. **Kako sta zaslišajne prestala kronist IZIDOR in njegov brat JURIJ? Kateri od njiju je naredil nate boljši vtis in zakaj?**
4. **Katere izmed oseb v pripovedi so verjele v čarovnice, kdo je to vero zlorabljal v druge namene in kdo jo je imel za praznoverje? (PRAZNOVERJE = verovanje v nenavadno, skrivnostno moč pojavov, stvari: preganjati, širiti praznoverje.)**
5. **Kaj vse je storil MARKS WULFFING, da bi prepričal sodnike v resničnost svoje tožbe? Ali so ljudje nasedli njegovim "dokazom" Agatinega čarovništva?**
6. **Kaj so sodniki načrtovali, da bi Agato prisilili k priznanju čarovništva? (\_ \_ \_ \_ \_PROB)**
7. **Kdo je preusmeril tok sojenja in kako? Kako naj bi se izkazala dekletova nedolžnost ali krivda? (PREIZKUS Z \_ \_ \_ \_)**
8. **V nadaljevanju Visoške Kronike je Tavčar popisal preizkušnjo z vodo. Agato iz deroče reke reši eden od bratov Khallan. Kaj meniš, je bil ta junak Izidor ali Jurij? S pomočjo podatkov iz našega odlomka utemelji svojo odločitev.**
9. **Razmisli, kako so prikazane ženske v dveh Tavčarjevih besedilih: v odlomku iz *Visoške kronike* in v *Tržačanu*. Napiši svoje opažanje.**
 |

Ker je bil osramočen, je Marks Wulffing obtožil Agato čarovništva. Nekateri ljudje so njegovi obtožbi verjeli, drugi pa so bili prepričani o njeni nedolžnosti.

Tudi mi nasedemo govoricam in se ne prepričamo o tem, ali so resnične. Preprosto verjamemo vanje in smo zato lahko zelo krivični do osebe, na katero se nanašajo. Poglejte, kako so Agatino zgodbo osnovnošolci prenesli v sodobni čas: <https://www.youtube.com/watch?v=3Qqnz308mPU&t=2s>